Det flotte vintervejr med toner af forårsstemning bliver i nat efterfulgt af tæt tåge eller rimtåge. Det forudser Danmarks Meteorologiske Institut søndag eftermiddag i et varsel, der gælder fra klokken 23 søndag aften til klokken 10 mandag morgen. Varslet er gældende for Nordfyn, Djursland, Odder, Trekant området, Århus NV (Kronjylland), Sydøstjylland, Silkeborg, Aarhus, Midtjylland, Vendsyssel, Himmerland, Storaalborg, Jammerbugt, Faaborg-Midtfyn, Svendborg, Haderslev og Thisted. Der er risiko for tæt tåge eller rimtåge med sigtbarhed under 100m. Tæt tåge eller rimtåge kan forårsage en forøget risiko for trafikuheld. Kør forsigtigt og vær opmærksom på, at transporttiden kan være længere end normalt.

Opsummering:
Der er grund til at sætte lidt ekstra tid af, hvis man skal ud i nattetrafikken.